Sosialisering

Maybelle, Martine, Caroline, Arooj, Linn og Atefeh http://servicewiki.wikispaces.com/Samfunnsfag Drammen videregående skole er et samfunn hvor det er nødvendig for både elever og ansatte å sosialisere seg. Sosialisering handler om de sosiale prosessene som gjør at et individ internaliserer samfunnets normer og atferdsregler. Disse normene og atferdsreglene kan både være formelle og uformelle.
 * Sosialisering**


 * Hvilke formelle roller får vi opplæring i på skolen?**

På alle norske skoler finnes det en form reglement, også her på Drammen vgs. Dette skolereglementet inneholder regler for hvordan man skal oppføre seg ovenfor både lærere og elever. En regel som man kan finne i skolereglementet er for eksempel at alle har en plikt til å møte opp på eksamen. Ellers finnes det plikter om oppmøte på skolen i forhold til fravær, være presis og ikke snuse i timen. Dette er bare noen eksempler på hva som står i reglementet, og vi kan ut i fra dette se at vi alle har plikter å følge og må holde oss innenfor visse grenser når vi tilhører skolesamfunnet.

Skolen forventer at elevene skal følge skolereglementet. Allikevel stilles det flere forventninger til elevene fra hver enkelt lærer. Læreren gir gjerne utrykk for hvordan han eller hun ønsker at elevene skal oppføre seg. En lærer kan forvente at alle elevene reiser seg og hilser i starten av timen, mens en annen lærer kan forvente at alle hodeplagg blir tatt av så lenge undervisningen pågår. Det er ulikt fra lærer til lærer hvorvidt de følger reglementet eller ikke. En regel er at det ikke er lov til å spise i timen, men det er allikevel noen lærere som tillater dette. Da er vi mer over på personlighet og egne oppfatninger og meninger. Forventningene blir også stilt andre veien. Elever har også formelle forventninger til lærere. De fleste elever forventer at læreren kommer tidsnok til timen og er forberedt til undervisningen. Ofte krysses disse forventningene og det kan være vanskelig å vite hvilken formell rolle man skal forholde seg til.


 * Hvilke uformelle roller får vi opplæring i på skolen?**

De uformelle rollene går mer på hvordan vi oppfører oss i ulike vennekretser. Alle har sin egen rolle i en vennegjeng, og de andre har forventninger til hvordan du oppfører deg. Noen har også flere vennegjenger, og kan oppføre seg ulikt i de forskjellige miljøene. Dette er som regel ikke fordi du spiller en rolle du egentlig ikke passer til, men heller fordi det gjelder forskjellig påvirkning. Rollen i vennegjengen kommer mest frem i friminuttene når du er sammen med vennene dine. Rollen i gjengen er en blanding av medfødte og ervervede roller. De ervervede rollene kommer i forhold til det miljøet du oppholder deg i.

Det er en helt annen sak når du sitter inne i timen. Dette er en blanding av en formell og en uformell rolle. Den formelle rollen er allerede nevnt, og det går i forhold til normer og regler du følger i klasserommet og avhengig av lærerens forventninger. Den uformelle rollen har mer med de andre elevenes forventning til deg, og hvert klassesamfunn består av flere ulike roller som ofte spilles ut veldig opplagt. Noen har rollen som klovnen i klassen, andre er den mer sjenerte og en siste er kanskje den pratsomme i klassen. Disse rollene har vi selv vært med på å skape ut i fra egenskaper og personlighet. Dette kan vi også si at er en blanding av ervervede og medfødte roller.

En annen form for uformelle roller er hvordan ulike grupper i skolesamfunnet skiller seg ut fra andre. Noen vennegjenger liker kanskje rock eller heavy metal og kler seg mest i svarte klær, andre går bare i merkeklær og tar solarium, mens en siste gruppe kanskje er veldig flinke på skolen og blir oppfattet som nerder. En gruppe er en slags enhet, og når man er tilhører av en gruppe blir man gjerne satt i samme bås. Med dette kan man si at folk får en samlet oppfatning og fordommer til gruppa. Fordommer er også et viktig stikkord i forhold til roller. Rollene vi snakker om i denne formen for sosialisering i ulike grupper er mest ervervet.


 * Er rollene komplementære?**

Komplementære roller handler om at roller utfyller hverandre. En rolle er som oftest avhengig av en annen rolle for at rollen skal bli fullstendig. Vi kan finne flere gode eksempler på komplementære roller i skolesamfunnet på Drammen vgs. Vi kan starte på toppen hvor rektor og ledelsen sitter. En rektor er det vi kan kalle en leder. For å kunne utfylle rollen sin som leder må man også ha noen å lede. En rektor leder først og fremst lærerne som er ansatt på skolen. Videre kan vi se på rollen til lærere. Oppgaven til en lærer er å undervise i et bestemt fag, og det er derfor opplagt at læreren trenger noen å undervise. Lærere trenger derfor elever for at rollen som lærer skal være komplementær. Vi kan også komme med et eksempel på elevnivå i forhold til gruppearbeid. For at et gruppearbeid skal fungere er man avhengig av flere elever i samarbeid. En person kan ikke utfylle en komplementær rolle alene når det er snakk om gruppearbeid. Vi kan derfor konkludere med at vi finner flere roller på Drammen vgs som er komplementære, nettopp fordi det er et samfunn som består av flere individer.


 * Hvilke formelle normer regulerer oss og hvordan virker de?**

De formelle normene, altså de normene som er nedskrevet, som i hovedsak styrer på Drammen vgs er skolereglementet og også Den norske lov. Vi kan trekke frem to formelle normer som de fleste er kjent med, fravær og bruken av snus. Dette er normer som det er ment at alle skal følge, men når vi ser på virkningen av dette ser vi at det blir ubalanse. Fravær er en norm som har virkning fordi det får negative sanksjoner om du ikke møter opp på skolen. De negative sanksjonene, altså følgene av handlingene dine, som oppstår når du har mye fravær er at du går glipp av undervisning, du kan få nedsatt karakter eller ikke vurdert og det kan ha betydning for utdanning og jobb videre. Man kan også få nedsatt i orden som fører til at man kan få vanskeligheter med å komme inn på universitet og høyskole, eller få jobb. Hvis du derimot har lite fravær kan det føre til positive sanksjoner. I motsetning til de negative sanksjonene får du her med deg undervisningen på skolen og det kan telle positivt når du skal videre i jobblivet. Om du i tillegg følger godt med og gjør det bra, vil du ganske sikkert få ros og skryt, noe vi ser på som positive sanksjoner. Vi kan også se på normen som er skrevet ned i forhold til bruk av snus på skolen. Det er egentlig ikke lov med snus, men allikevel ser vi veldig mange ungdommer som snuser på skolens område og i timene. Dette får som regel ikke negative sanksjoner i form av straff, og de fleste lærerne bryr seg ikke. Det får heller ingen positive sanksjoner, så vi kan stille oss det spørsmålet om denne normen egentlig burde bli fjernet fra reglementet. Normer som ikke har noen spesiell virkning er ubetydelige. Hvis vi skal se litt mer på generelle positive sanksjoner i forhold til det å velge og gå på skole kan vi si at det finnes spesielt to gode grunner. Man får egen pc som man ikke trenger å betale for, og man har gjerne et godt sosialt liv.


 * Hvilke uformelle normer regulerer oss og hvordan virker de?**

Uformelle normer er de normene som ikke er nedskrevet. Disse finnes det mange av på Drammen vgs, men vi kan trekke spesielt frem to normer som får frem positive og negative sanksjoner på en veldig klar måte. De uformelle normene handler mye om hvordan du handler og oppfører deg. Hvis vi tenker oss to idealpersoner der en gjør det veldig bra på skolen, og en gjør det veldig dårlig, kan vi trekke ulike sanksjoner ut i fra dette. En person kan være veldig flink i timene, aktiv og gjøre det veldig bra på prøver. Dette vil føre til mange positive sanksjoner hvor læreren får et godt inntrykk av deg og du blir belønnet med gode karakterer. Om det derimot er en person som ikke følger med i timen, ikke gjør lekser og gjør det dårlig på prøver, vil det få negative sanksjoner. Du vil da bli «straffet» med dårlige karakterer, dårlig inntrykk og anmerkninger. Vi kan, etter å ha sett på de ulike sanksjonene, si at de uformelle normene har en virkning på en negativ eller positiv måte. Som nevnt finnes det mange uformelle normer her på skolen. Selv om vi følger noen bestemte normer på skolen, er ikke det dermed sagt at vi følger de samme hjemme. På skolen er det vanlig å kaste søppel og snus på gulvet i klasserommet. Dette er noe du aldri ville funnet på å gjøre hjemme, altså oppfører du deg ulikt i forhold til hvor du er.

Link : [] CC – lisence

Når vi har vært på biblioteket tidligere, har vi opplevd at vi sitter i en gruppe med våre venner. Det er også mange andre sosiale grupper der. For å få et objektivt syn på sosiale grupper, tok vi en tur for å snakke med bibliotekaren. Vil valgte å stille tre enkel spørsmål som handlet om de sosiale gruppene og ulike regler og sanksjoner på biblioteket. **Ser dere ulike sosiale grupper på biblioteket?** Ja. **Hvordan klarer dere å skille de ulike sosiale gruppene på biblioteket? Oppførsel, utseende etc.** Man ser først og fremst hvem som sitter sammen. Men også på klesstil og støynivået gruppen holder. Et eksempel er gutter med dyre merkeklær som sitter sammen og bråker, og som ikke er vant med reglement og autoriteter. **Hvordan regler og sanksjoner har dere på biblioteket?**Det er ikke lov å spise. Man må også holde et normalt støynivå. Sanksjonene er først og fremst tilsnakk. Blir man snakket til gjentatte ganger, kan man bli bortvist fra biblioteket.

Biblioteket ved Drammen vgs. Fotograf: Martine Weberg og Arooj Iqbal. Vi har også snakket litt med noen gutter som satt på biblioteket. Dette var tre gutter, og alle hadde bakgrunn fra forskjellige land. En av den er halvt iraner og halvt spansk, en med albansk bakgrunn, og han siste med tyrkisk bakgrunn. **Hvorfor er det akkurat dere som sitter\henger sammen?**

Dette er fordi vi alle har en utenlandsk bakgrunn, vi er oppvokst på et sted som heter Fjell. Dette stedet er kjent for ha folk fra mange forskjellige land. Vi gikk på samme barneskole, og samme ungdomsskole. På ungdomsskolen begynte vi på skolen med en gjeng mennesker fra skoger som var helt norske. Noen ganger følte vi oss sett ned på, og dette gjorde at vi ble en egen gruppe. Vi er veldig like på alle måter. **Hva syns dere om at det finnes forskjellige sosiale grupper på skolen?**Vi syns det er bra at det finnes forskjellige sosiale grupper på skolen, men vi konsentrerer oss om oss selv.